b'\n_START_ARTICLE_\nHitrostni badminton\n_START_PARAGRAPH_\nHitrostni badminton (znan predvsem pod angle\xc5\xa1kimi izrazi Speed badminton ali Speedminton) je igra z loparji, podobna badmintonu, vendar je \xc5\xbeogica te\xc5\xbeja in tempo igre je hitrej\xc5\xa1i. Poleg tega za razliko od badmintona med igralci ni mre\xc5\xbee._NEWLINE_Igro je izumil Bill Brandes, ki je \xc5\xbeelel ustvariti badmintonu podobno igro, ki se igra na prostem. Klasi\xc4\x8dni badminton se igra z \xc5\xbeogico, ki je presvetla za igro na prostem in igro lahko ovira tudi veter. Izumitelj jo je naprej poimenoval shuttleball, v Speedminton oz. Speed badminton je bila preimenovana leta 2001._NEWLINE_Leta 2003 je bilo v Nem\xc4\x8diji 6000 aktivnih igralcev.\n_START_SECTION_\nIgri\xc5\xa1\xc4\x8de in oprema\n_START_PARAGRAPH_\nIgri\xc5\xa1\xc4\x8de sestavljata dva kvadrata, stranica kvadrata meri 5,5 metra. Razdalja med kvadratoma je 12,8 metra. Lahko se igra tudi na polovici teni\xc5\xa1kega igri\xc5\xa1\xc4\x8da. Lopar je podoben loparju za skvo\xc5\xa1, \xc5\xbeogica pa je te\xc5\xbeja kot \xc5\xbeogica za badminton. Speedminton se lahko igra tudi pono\xc4\x8di z opremo v fluorescentni barvi.'